Prantsusmaa presidendi François Hollande´i armukeseks peetav näitleja Julie Gayet andis kõmuväljaande Closer ja temast fotod teinud fotograafi kohtusse ning sai võidu.
Pariisi eeslinna Nanterre´i kohus määras rahatrahvid kahele ajakirja juhtivajakirjanikule ja fotograafile, edastab The Local.
Closer oli esimene väljaanne, mis paljastas Hollande´i ja Gayet suhte avaldades pildid, kuidas president läbi Pariisi mootorolleril naise juurde sõidab ning tema majja läheb.
Kohus määras kõmufotograafile laurent Viers`le rahatrahvi 1000 eurot. Pildil on Julie Gayet, kes väidetavalt ootas oma autos presidenti.
Closerit välja andev Mondadori Magazines France juht Carmine Perna ja Closeri peatoimetaja Laurence Pieau said mõlemad trahvi 3000 eurot.
Prantsuse seaduse kohaselt on auto sees olevad isikud eraruumis, mitte avalikus ruumis.
Pieau sõnas kohtus, et tema japks on ka auto siseosa avalik ruum.
Näitleja Julie Gayet advokaat Jean Ennochi sõnas, et tegemist on esimese korraga, mil kõmuväljaande Closer ajakirjanikud karistada saavad.
Viers sõnas varem, et ta soovis vaid näitlejalt informatsiooni saada. Prokuröride sõnul aga Viers jälitas Gayet`d pidevalt.
Closer tekitas Prantsusmaal poliitilise skandaali kui avaldas armukese juurde suundunud Hollande`ist pildid.
Kinnitamata andmetel algas Hollande´i ja Gayet suhe kaks aastat tagasi.
Hollande läks pärast kõrvalsuhte paljastumist lahku oma elukaaslasest Valerie Trierweilerist.
Hollande´i varasem elukaaslane on nüüdne Prantsusmaa keskkonnaminister Segolene Royal, kellega tal on neli last.
Märtsis määras kohus väljaannet Closer maksma Gayet`le 15 000 eurot kahjutasu eraellu tungimise eest.
Gayet tahtis kahjutasuks saada 50 000, kuid see ei õnnestunud.